Ur.br.: 02-464/2021

U Zagrebu, 08.09.2021. godine

Na temelju članka 31. Statuta Specijalne bolnice za plućne bolesti (dalje: Bolnica) i odobrenih Potreba za prijem pripravnika korištenjem potpora za zapošljavanje putem Hrvatskog zavoda za zapošljavanje, dostavljenih od Ministarstva zdravstva, klasa: 100-01/20-02/15, urbroj: 534-01/5-21-2 od 19. siječnja 2021. godine, ravnatelj raspisuje

**N A T J E Č A J**

za zapošljavanje pripravnika na određeno vrijeme u trajanju od 12 mjeseci, radi stjecanja prvog radnog iskustva/pripravništvo za sljedeća radna mjesta:

1. prvostupnik/ica fizioterapije – VŠS, 2 izvršitelja
2. prvostupnik/ica sestrinstva, VŠS - 3 izvršitelja
3. medicinska sestra/tehničar – SSS, 3 izvršitelja

4. zdravstveno – laboratorijski tehničar, SSS – 1 izvršitelj

Uvjeti: odgovarajuća stručna sprema, nezaposlena osoba prijavljena u evidenciju nezaposlenih koja nema više od 6 mjeseci staža osiguranja u zvanju u obrazovnoj razini, a na poslovima vezanim uz poslove stečenog zvanja.

Sa izabranim kandidatom će se sklopiti Ugovor o radu nakon dobivanja suglasnosti od Zavoda za zapošljavanje. Ukoliko Zavod za zapošljavanje ne da pisanu suglasnost za izabranog kandidata, Ugovor o radu ne može biti sklopljen.

Uz prijavu na Natječaj, kandidati su dužni priložiti:

* životopis;
* presliku osobne iskaznice;
* presliku diplome i presliku prijepisa ocjena (ad 1 i 2); preslike svjedodžbi svih razreda tijekom školovanja (ad 3 i 4)
* potvrdu Hrvatskog zavoda za zapošljavanje o evidenciji nezaposlenosti, ne stariju od 30 dana;
* potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariju od 30 dana;
* dodatna dokumentacija: potvrde o završenom neformalnom obrazovanju usko vezanom za fizioterapiju (ad 1)

Izrazi koji se koriste u objavljenom Natječaju, a imaju rodno značenje, koriste se neutralno i odnose se jednako na muški i ženski rod. Za posebne navode u prijavi na Natječaj, kandidati su dužni priložiti dokaze. Kandidati koji ostvaruju pravo prednosti prilikom zapošljavanja, prema posebnom zakonu, dužni su u prijavi na Natječaj pozvati se na to pravo i priložiti svu potrebnu dokumentaciju propisanu zakonom, kojom to potvrđuju te takvi kandidati imaju prednost u odnosu na druge kandidate, pod jednakim uvjetima. Sukladno obvezi iz članka 103. stavka 3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), objavljujemo poveznicu na internetsku stranicu Ministarstva branitelja na kojoj su navedeni dokazi potrebni za ostvarivanje prava prednosti prilikom zapošljavanja: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s čl. 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj, osim dokaza o ispunjavanju traženih uvjeta treba priložiti i dokaze o utvrđenom statusu osobe s invaliditetom.

Kandidatom prijavljenim na Natječaj smatra se samo osoba koja podnese pravovremenu i urednu prijavu te ispunjava formalne uvjete iz natječaja. Urednom prijavom smatra se ona koja sadržava kontakt podatke te sve podatke i priloge navedene u Natječaju. Nepotpune i nepravovremene prijave kao i prijave kandidata koji ne ispunjavaju formalne uvjete iz Natječaja, neće se razmatrati. U prijavi na natječaj je potrebno točno navesti za koje radno mjesto se kandidat prijavljuje. Ukoliko se prijavljuje na više radnih mjesta, za svako pojedino radno mjesto potrebno je dostaviti posebnu zamolbu sa pripadajućom dokumentacijom. Specijalna bolnica za plućne bolesti zadržava pravo dodatnih testiranja te zadržava pravo poništenja natječaja u cijelosti ili djelomično, bez obrazloženja. Prijavom na natječaj kandidat daje privolu za obradu njegovih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Specijalna bolnica za plućne bolesti jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s propisanim uvjetima i rokovima. Natječaj se objavljuje u Narodnim novinama, Hrvatskom zavodu za zapošljavanje i web stranici Specijalne bolnice za plućne bolesti. Kandidati će o rezultatima natječaja biti obaviješteni putem web stranice Bolnice (www.pulmologija.hr). Prijave kandidata podnose se pisanim putem, u roku od 8 dana od dana objave Natječaja, na adresu: Specijalna bolnica za plućne bolesti, Rockefellerova 3, 10000 Zagreb, uz napomenu: »Za natječaj – pripravništvo – ne otvarati«.

Doc.prim.dr.sc. Marinko Artuković, dr.med.

Ravnatelj